《漫兴》
清代·锡缜

三复葩经及考槃，几曾古井起波澜。仰邀明月同心少，凝恨斜阳独语难。

暮唶朝唏浑负负，云愁海思阔漫漫。愿将殷浩书空字，寄与苍冥一笑看。

作者简介：满洲正蓝旗人，博尔济吉特氏，原名锡淳，字厚安，号渌矼。咸丰六年进士。由户部郎中授江西督粮道，为驻藏大臣。乞病归。工书，善诗文。有《退复轩诗文集》等。